CELEX: 62012TA0199
Language: hu
Date: 2014-10-02 00:00:00
Title: T-199/12. sz. ügy: A Törvényszék 2014. október 2-i ítélete – Euro-Link Consultants és European Profiles kontra Bizottság („Szolgáltatásnyújtásra irányuló közbeszerzési szerződések – Közbeszerzési eljárás – A krími turizmus támogatására és diverzifikációjára irányuló projekt – Az ajánlattevő ajánlatának elutasítása – Megsemmisítés iránti kereset – Keresettel nem megtámadható aktus – Megerősítő aktus – Részleges elfogadhatatlanság – Indokolási kötelezettség – Az odaítélés szempontjai – Nyilvánvaló értékelési hiba – Hatáskörrel való visszaélés – Egyenlő bánásmód”)

10.11.2014   
            
            
               HU
            
            
               Az Európai Unió Hivatalos Lapja
            
            
               C 395/38
            
         
      A Törvényszék 2014. október 2-i ítélete – Euro-Link Consultants és European Profiles kontra Bizottság
      (T-199/12. sz. ügy) (1)
      
      ((„Szolgáltatásnyújtásra irányuló közbeszerzési szerződések - Közbeszerzési eljárás - A krími turizmus támogatására és diverzifikációjára irányuló projekt - Az ajánlattevő ajánlatának elutasítása - Megsemmisítés iránti kereset - Keresettel nem megtámadható aktus - Megerősítő aktus - Részleges elfogadhatatlanság - Indokolási kötelezettség - Az odaítélés szempontjai - Nyilvánvaló értékelési hiba - Hatáskörrel való visszaélés - Egyenlő bánásmód”))
      (2014/C 395/45)
      Az eljárás nyelve: angol
      
         Felek
      
      
         Felperesek: Euro-Link Consultants Srl (Bukarest, Románia) és European Profiles (Athén, Görögország) (képviselő: S. Pappas ügyvéd)
      
         Alperes: Európai Bizottság (képviselők kezdetben: S. Bartelt és A. Bordes, később: S. Bartelt és M. Konstantinidis meghatalmazottak)
      
         Az ügy tárgya
      
      Az Európai Unió ukrajnai delegációjának a EuropeAid/131567/C/SER/UA, „A krími turizmus támogatására és diverzifikációjára irányuló projekt” elnevezésű meghívásos közbeszerzési eljárásban hozott, a szerződést nem a felperesek konzorciumának odaítélő, 2012. február 28-i határozatának, valamint az ezt követően, az azok panaszait elutasító, az ugyanezen hatóság által 2012. március 14-én, illetve a Bizottság „EuropeAid Fejlesztési és Együttműködési” Főigazgatósága „Szomszédság” Igazgatóságának igazgatója által 2012. május 2-án hozott határozat megsemmisítése iránti kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék az Euro-Link Consultants Srl-t és a European Profiles AE Meleton kai Symvoulon Epicheiriseont kötelezi a költségek viselésére.
               
            
         (1)  HL C 209., 2012.7.14.